अगरतला: अगरतला में तृणमूल कांग्रेस और भाजपा के कार्यकर्ताओं के बीच झड़प में 17 लोग घायल हो गए. घायलों में 11 पुलिसकर्मी, दो फोटो पत्रकार और दोनों पार्टियों के दो दो कार्यकर्ता शामिल हैं. पुलिस अधीक्षक (पश्चिमी त्रिपुरा) अभिजीत सप्तरिषी ने आज बताया कि फसाद कल रात तब शुरू हुआ जब तृणमूल नेता सुदीप राय बर्मन के बड़े भाई संदीप राय बर्मन ने भाजपा के कार्यकर्ता के साथ कथिततौर पर मारपीट की.